Лаціфе Ушаклыгіль

Лаціфе Ушаклыгіль (; ) — турэцкі дзяржаўны дзеяч, жонка першага прэзідэнта Турцыі Мустафы Кемаля Атацюрка ў 1923—1925 гадах.

 Біяграфія 
злева|міні|300x300пкс|Першая ледзі Турцыі, Лаціфе Ушаклыгіль (1923).
злева|міні|Мустафа Кемаль і Лаціфе падчас паездкі (1923).
Нарадзіліся ў 1898 годзе ў Ізміры (імя пры нараджэнні Лаціфе Ушакізадэ ()) у сям’і вядомага гандляра з роднаснымі каранямі ў горадзе Ушак, адкуль пайшла неафіцыйная назва іх роду — Ушакізадэ. Па бацькоўскай лініі прыходзілася сваячкай вядомаму турэцкаму пісьменніку Халіту Зіе Ушаклыгілю. Скончыла сярэднюю школу ў Ізміры і ў 1919 годзе пачала навучанне юрыспрудэнцыі ў Парыжы і Лондане. Калі яна вярнулася ў Турцыю, вайна за незалежнасць Турцыі набліжалася да канца. 11 верасня 1922 года, даведаўшыся, што Мустафа Кемаль-паша знаходзіцца ў Ізміры, пайшола да яго ў штаб і прапанавала застацца ў іх сямейным асабняку па меркаваннях бяспекі. Мустафа Кемаль з удзячнасцю прыняў прапанову, пасля чаго пачаліся іх адносіны. Лаціфе і Мустафа Кемаль пажаніліся 29 студзеня 1923 года, калі Мустафа Кемаль вярнуўся ў Ізмір пасля смерці маці — Зюбейдэ-ханым.

На працягу двух з паловай гадоў, пакуль доўжыўся іх шлюб, Лаціфе ў якасці першай лэдзі Турцыі была свайго роду сімвалам эмансіпацыі жанчын, якая ішла ў ходзе шматлікіх рэформаў Атацюрка.

Мустафа Кемаль і Лаціфе развяліся 5 жніўня 1925 года. Пасля гэтага жыла да смерці ў 1975 годзе ў Ізміры і Стамбуле, пазбягаючы кантактаў з кім-небудзь. Пасля разводу з Мустафой Кемалем яна больш не выйшла замуж і маўчала пра іх адносіны на працягу ўсяго жыцця. У 2005 годзе сям’я Лаціфе адхіліла прапановы пра публікацыю яе дзённіка і перапіскі з Атацюркам.

Падрабязная біяграфія Лаціфе, напісаная журналісткай газеты Cumhuriyet Іпек Чалышлар, была апублікавана ў 2006 годзе і выклікала шырокую палеміку ў Турцыі.

 Крыніцы